Δήμος Αναστασιάδης

Ο Δήμος (Δημοσθένης) Αναστασιάδης (Κατερίνη, 13 Φεβρουαρίου 1985Δήμος Αναστασιάδης - Ελληνική Δισκογραφία) είναι Έλληνας τραγουδιστής και μουσικός. Η μουσική του έχει χαρακτηριστεί ως "ένα σπάνιο κράμα ροκ χαρακτήρα με σεβασμό στην ελληνική μουσική παράδοση". Ο Δήμος Αναστασιάδης επιστρέφει με νέο «απογειωτικό» τραγούδι, freddonews.gr, 16 Ιανουαρίου 2017, ανακτήθηκε στις 18 Μαΐου 2020. 

Μέχρι σήμερα έχει κυκλοφορήσει 4 δισκογραφικές δουλειές και έχει συνεργαστεί με μεγάλα ονόματα της εγχώριας μουσικής σκηνής. Το 2008 τιμήθηκε με βραβείο πρωτοεμφανιζόμενου καλλιτέχνη στα Mad Video Music Awards. Ανήκει στο δυναμικό της Panik Records.

 Βιογραφία 
Γεννήθηκε στην Κατερίνη, όπου και μεγάλωσε σε πολυμελή οικογένεια. Σε ηλικία 6 χρονών γράφτηκε σε ωδείο και έμαθε διάφορα μουσικά όργανα όπως πιάνο, κιθάρα, ντραμς και μπουζούκι. Το 1997, σε ηλικία 12 χρονών, μαζί με άλλους φίλους του δημιούργησαν την μπάντα "Δύτες του Χρόνου", με μουσική παρουσία στην ιδιαίτερη πατρίδα του.Βιογραφικό του καλλιτέχνη στο musicorner.gr, ανακτήθηκε στις 18 Μαΐου 2020. Πέρα από τη μουσική, ήταν για επτά χρόνια αθλητής της χειροσφαίρισης στον Αρχέλαο Κατερίνης.Δήμος Αναστασιάδης:γεννήθηκε σαν σήμερα το 1985, 13 Φεβρουαρίου 2012, ανακτήθηκε στις 18 Μαΐου 2020. Το 2004, ξεκίνησε τις σπουδές του στη Κοζάνη στο ΤΕΙ Βιομηχανικού Σχεδιασμού, για να τις διακόψει προσωρινά προκειμένου να δηλώσει συμμετοχή στο μουσικό τηλεπαιχνίδι "Dream Show 2" ξεκινώντας την επαγγελματική του καριέρα.Νικητές ή... χαμένοι; Τι απέγιναν οι πρώτοι (και οι δεύτεροι) των ελληνικών μουσικών talent show , joytv.gr, 3 Φεβρουαρίου 2015, ανακτήθηκε στις 18 Μαΐου 2020.  

 Δισκογραφική πορεία 
Το καλοκαίρι του 2008 κυκλοφόρησε το πρώτο του CD single με τίτλο "Δήμος Αναστασιάδης" και 3 μήνες αργότερα το ολοκληρωμένο του άλμπουμ "3 Λάθη", με 13 τραγούδια από την εταιρεία Warner Music Greece. Ο καλλιτέχνης με εκείνη τη δισκογραφική δουλειά βρισκόταν επί δεκαπέντε εβδομάδες στο επίσημο National Airplay Chart (κατάλογο τραγουδιών που παίζονται στους ελληνικούς ραδιοφωνικούς σταθμούς).Δήμος Αναστασιάδης: Πάντα και παντού μαζί σου, pontos-news.gr, 16 Φεβρουαρίου 2013, ανακτήθηκε στις 18 Μαΐου 2020.
Το 2008 ο Δήμος Αναστασιάδης ανακηρύχθηκε ως ο καλύτερος πρωτοεμφανιζόμενος καλλιτέχνης της χρονιάς στα MAD Video Music Awards, που απονεμήθηκαν το 2009.
Ακολούθησε το άλμπουμ "Αντίθετη Τροχιά"' (2010) από την εταιρία Universal music Greece με 10 τραγούδια. Τον Μάιο του 2012 κυκλοφόρησε το τρίτο του άλμπουμ, με τίτλο "Άλλος Εγώ", στο οποίο περιέχονται 11 τραγούδια και πάλι από τη Universal music Greece. Στη συνέχεια το 2014 ήρθε το τέταρτο άλμπουμ του, από την Cobalt music, με τίτλο "Ίδια μάτια" όπου συμπεριλήφθηκαν 11 τραγούδια. 
Από την πρώτη του εμφάνιση στη μουσική βιομηχανία το 2008 έχει πραγματοποιήσει πολλές εμφανίσεις σε νυχτερινά μαγαζιά και έχει στο ενεργητικό του συνεργασίες με διάσημους καλλιτέχνες όπως οι Γιάννης Κότσιρας, Λάκης Παπαδόπουλος, Ελεωνόρα Ζουγανέλη, Στέλιος Ρόκκος και Κώστας Τουρνάς. Μάλιστα το σχήμα στο οποίο συμμετείχε με την Ελεωνόρα ΖουγανέληΕλεωνόρα Ζουγανέλη – Δήμος Αναστασιάδης, in.gr, 5 Ιουλίου 2010, ανακτήθηκε στις 18 Μαΐου 2020.  σημείωσε σε 60 παραστάσεις "sold out" και έτσι οι συναυλίες συνεχίστηκαν στη Θεσσαλονίκη αλλά και στην υπόλοιπη Ελλάδα.

 Προσωπική ζωή 
Από το 2014 είναι ζευγάρι με την ηθοποιό Τζένη Θεωνά και έχουν αποκτήσει έναν γιο, τον Αρίωνα (γενν. 6 Απριλίου 2019). Τον Μάιο του 2025 η Θεωνά ανακοίνωσε ότι είναι έγκυος στο δεύτερο παιδί τους.

 Παραπομπές 

Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Έλληνες μουσικοί